钦定古今图书集成/历象汇编/岁功典/第008卷 > 《田居四时》释道潜
## 钦定古今图书集成/历象汇编/岁功典/第008卷 > 《田居四时》释道潜

“原隰春风暖，池塘雁北翔。晓耕云坞润，午饭野芹香。
燕子依茅栋，花枝过土墙。东阡与南陌，生事日皇皇。
五月梅争熟，村村桑柘稀。茜裙蚕妇瘦，粉翅乳鹅肥。
菱蔓滋溪田，藤花锁钓矶。呼儿行采去，亭午候荆扉。”
“刈获终吾事，田园日向闲。晚香增橘柚，潦水耗汀湾。
聚噪栖鸦定，孤吹牧竖还。儿童惊野烧，一片起前山。”
汨汨防农务，穷冬亦谩劳。茆檐催日午，篱落听鸡号。
腊近还移竹，宵闲更索绹。春风归早晚，行见事东皋。